Registrasiepunte in Bekkersdal gesluit weens geweld - Maroela Media
‘n Argieffoto van gewelddadige betogings in Bekkersdal. Foto: Werner Beukes/SAPA
Masego Sheburi, die Onafhanklike Verkiesingskommissie (OVK) se beampte in Gauteng, sê die sewe registrasiepunte is tydelik gesluit. Sheburi sê daar is steeds vyf registrasiepunte wat oop is in die area. Hy sê geen van die OVK se beamptes is beseer nie. Die polisie het vroeër gesê die situasie in Bekkersdal is gespanne. Bekkersdal, ŉ township buite Westonaria, is die afgelope paar weke deur gewelddadige betogings getref met ontstoke inwoners wat op beter dienslewering aandring en eis dat die burgemeester bedank. Inwoners het glo vroeër gesê dat hulle nie die OVK in die gebied sal toelaat totdat Nomvula Mokonyane, premier van Gauteng, hulle om verskoning vra nie. Mokonyane het glo vroeër tydens ŉ besoek aan die gebied gesê die ANC het nie inwoners se “vuil stemme” nodig nie. Mokonyane het Vrydag in ŉ verklaring gesê: “Gegewe die huidige situasie en in die belang van vrede en stabiliteit, wil ek graag om verskoning vra aan diegene wat dalk glo of wat gedwing is om te glo dat ek so aanval op die inwoners van Bekkersdal gedoen het.”
Glo my die anc se hulle het nie hulle vuil stemme nodig nie maar hulle gaan nog anc stem. Hoe kan enige mens so dom wees. Kan mens nie iets kry om dom geit te genees nie?
Ja ne? Breek maar af! Ons gaan nie terug huis toe nie……………… Daar is geen maar geen medisyne vir domgeid nie……maar nog minder vir onnoselgeid. Sou ek spelfoute maak….lees maar bo-oor dit. Ek probeer, al is ek engels sprekend.